+◦

Obecn

***VŠEOBECNE ZÁVÄZNÉ NARIADENIE OBCE VESELÉ***

***Č. 5/2017***

***o určení výšky dotácie na prevádzku a mzdy na dieťa materskej školy a žiaka školských zariadení so sídlom na území obce Veselé***

Obec Veselé v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2  a ods. 12 písm. c) zákona č. 596/2003 Z. z  o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 7a zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov vydáva všeobecne záväzné nariadenie obce Veselé o určení výšky dotácie na prevádzku a mzdy na dieťa materskej školy a žiaka školských zariadení so sídlom na území obce Veselé

**§1**

**Predmet úpravy**

1. Všeobecne záväzné nariadenie obce určuje výšku a účel použitia dotácie na prevádzku a  mzdy na dieťa1)  materskej školy a na žiaka školských zariadení – školský klub detí a školská jedáleň, so sídlom na území obce Veselé, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky. 2)

**§2**

**Príjemca dotácie**

Príjemcom dotácie podľa tohto nariadenia je Obec Veselé za materskú školu a školské zariadenia - školský klub detí a školskú jedáleň bez právnej subjektivity. 3)

**§3**

**Lehoty na predloženie údajov**

Riaditeľ základnej školy, ktorej súčasťou je školský klub detí predkladá údaje o počte detí v školskom klube detí podľa stavu k 15. septembru začínajúceho školského roka, a to v termíne do 15. novembra príslušného školského roka. Riaditeľ školskej jedálne predloží údaje o počte vydaných jedál za uplynulý školský rok v termíne do 15. novembra príslušného školského roka.

**§4**

**Výška a účel dotácie**

1. Výška dotácie na príslušný kalendárny rok na prevádzku a mzdy na dieťa materskej školy a na žiaka školských zariadení - školský klub detí a školská jedáleň v zriaďovateľskej pôsobnosti obce je určená v prílohe č. 1 tohto VZN.
2. Prijímateľ dotácie podľa § 2 je oprávnený použiť dotáciu len na úhradu osobných a prevádzkových nákladov materských škôl a školských zariadení so sídlom na území obce a pri jej použití musí zabezpečiť hospodárnosť, efektívnosť a účinnosť jej použitia.

**§5**

**Záverečné ustanovenia**

1. Na ustanovenia súvisiace s určením výšky dotácie na prevádzku a mzdy na dieťa materskej školy a žiaka školského zariadenia – školský klub detí, školská jedáleň so sídlom na území obce Veselé, neupravené týmto všeobecne záväzným nariadením, sa vzťahujú príslušné právne predpisy 4).
2. Týmto všeobecným záväzným nariadením sa ruší všeobecne záväzné nariadenie obce Veselé č. 5/2016 zo dňa 14. 12. 2016.
3. Toto všeobecne záväzné nariadenie bolo schválené uznesením Obecného zastupiteľstva vo Veselom č. 51/2017 dňa 13. 12. 2017.
4. Toto všeobecne záväzné nariadenie nadobúda účinnosť 1. 1. 2018.

Vo Veselom dňa 13. 12. 2017

 Viera Šipková

 Starostka obce

Nariadenie bolo vyhlásené vyvesením na úradnej tabuli obce Veselé od 15. 12. 2017

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. ust. § 6 ods.12 písm. d) zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov
2. § 15 zákona č. 596/2003 Z. z. v znení neskorších predpisov.
3. ust. § 6 ods. 12 písm. b). zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov
4. napr. ust. § 31 zákona č. 523/2004 Z. z. zákona o rozpočtových pravidlách verejnej správy

**Príloha 1**

**Dotácia na prevádzku a mzdy na žiaka a dieťa materskej školy a školských zariadení v zriaďovateľskej pôsobnosti obce**

|  |  |  |
| --- | --- | --- |
| **Kategória škôl a školských zariadení** | **Dotácia na mzdy a prevádzku na žiaka** **v eurách** | **Dotácia na mzdy a prevádzku na jedno jedlo v eurách** |
| Materská škola | 2185,00 € | - |
| Školský klub detí  | 613,00 € | - |
| Školská jedáleň pri MŠ | - | 1,35 € |

***Odporúčanie:***

* *obec môže určiť výšku dotácie na žiaka základnej umeleckej školy, poslucháča jazykovej školy a dieťa materskej školy a školského zariadenia v závislosti od objemu finančných zdrojov obce a na základe preukázateľných potrieb (rozpočtu) školy a školského zariadenia,*
* *obec môže určiť výšku dotácie na žiaka základnej umeleckej školy, poslucháča jazykovej školy a dieťa materskej školy a školského zariadenia v závislosti od objemu finančných prostriedkov poukázaných obci z výnosu dane z príjmov fyzických osôb.*

Vo Veselom dňa 13. 12. 2017

 Viera Šipková starostka obce